Rino Serra/Le fior dël mal/062


LXII. Lë spetro 
Coma j'angej da j'euj ëd feu, 
An toa arcòva mi vnireu 
Vers ti sghijerai sensa romor 
Cand la neuit pòrta sò sombror; 

E it donerai mia brun-a 
Dij basin frèid mé la lun-a 
E 'd carësse da serpent 
Antorn a na tampa, rampant. 

Cand livid ël matin vnirà, 
Mè pòst veuid as troverà, 
Doa a sèira a farà frèid ancor. 

Mé àutri për la tenerëssa, 
Su toa vita e giovinëssa, 
Mi, i veuj regné col teror! 

Rino Serra
Leteratura piemontèisa
Baudelaire